2000D0728 — LV — 03.06.2003 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2000. gada 10. novembris), ar ko nosaka maksājumus par Kopienas ekomarķējuma pieteikumiem un ikgadējos maksājumus par to (paziņots ar dokumenta numuru C(2000) 3279) (Dokuments attiecas uz EEZ) (2000/728/EK) (OV L 293, 22.11.2000, p.18)

Grozīta ar:









▼B

KOMISIJAS LĒMUMS

(2000. gada 10. novembris),

ar ko nosaka maksājumus par Kopienas ekomarķējuma pieteikumiem un ikgadējos maksājumus par to

(paziņots ar dokumenta numuru C(2000) 3279)

(Dokuments attiecas uz EEZ)

(2000/728/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 175. panta 1. punktu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu ( 1 ), un jo īpaši tās 12. pantu un V pielikumu, tā kā: (1) Regulas (EK) Nr. 1980/2000 12. pantā paredzēts, ka par katru pieteikumu ekomarķējuma piešķiršanai būtu jāveic maksājums, kas saistīts ar pieteikuma apstrādes izmaksām, un ka par ekomarķējuma izmantošanu pretendentam būtu jāmaksā ikgadējs maksājums. (2) Regulas (EK) Nr. 1980/2000 12. pantā paredzēts, ka saskaņā ar tās V pielikumu un atbilstīgi tās 17. pantā noteiktajai procedūrai Komisijai būtu jānosaka ikgadējo maksājumu apjoms un maksājumu apjoms par pieteikuma iesniegšanu. (3) Regulas (EK) Nr. 1980/2000 V pielikumā paredzēts, ka būtu jānosaka minimālais un maksimālais maksājuma apjoms par pieteikumu un ka attiecībā uz maziem un vidējiem uzņēmumiem ( 2 ), kā arī jaunattīstības valstu ražotājiem un pakalpojumu sniedzējiem maksājums par pieteikumu būtu jāsamazina vismaz par 25 %. (4) Regulas (EK) Nr. 1980/2000 V pielikumā paredzēts, ka būtu jāaprēķina ikgadējais maksājums attiecībā pret tā ražojuma ikgadējo pārdošanas apjomu Kopienā, kuram piešķirts ekomarķējums, un ka būtu jānosaka mazākais un lielākais maksājuma apjoms. (5) Regulas (EK) Nr. 1980/2000 V pielikumā paredzēts, ka vismaz par 25 % būtu jāsamazina ikgadējais maksājums, ko veic mazie un vidējie uzņēmumi, kā arī jaunattīstības valstu ražotāji un pakalpojumu sniedzēji. (6) Regulas (EK) Nr. 1980/2000 V pielikumā paredzēts, ka pretendentiem, kas jau sertificēti atbilstīgi EMAS vai ISO 14001, var piešķirt ikgadējā maksājuma samazinājumu. (7) Regulas (EK) Nr. 1980/2000 V pielikumā paredzēts, ka turpmākus samazinājumus var izskatīt saskaņā ar minētās regulas 17. pantā noteikto procedūru. (8) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu, tā kā: IR PIEŅĒMUSI ŠO LĒMUMU.







1. pants

1. Par katru ekomarķējuma piešķiršanas pieteikumu veic maksājumu, ar ko sedz pieteikuma apstrādes izmaksas.

2. Mazākais maksājuma apjoms par pieteikumu ir EUR 300. Lielākais maksājuma apjoms par pieteikumu ir EUR 1 300.

3. Maksājumu par pieteikumiem, ko iesniedz mazie un vidējie uzņēmumi, kā arī jaunattīstības valstu ražotāji un pakalpojumu sniedzēji, samazina par 25 %. Abi samazinājumi ir kumulatīvi, un tos piemēro arī mazākajam un lielākajam maksājumam par pieteikumu.

2. pants

1. Katrs pretendents, kam piešķirts ekomarķējums, kompetentajai iestādei, kura piešķīrusi marķējumu, maksā ikgadēju maksājumu par marķējuma izmantošanu.

2. Ikgadējā maksājuma laikposmu sāk skaitīt no dienas, kad pretendentam piešķirts ekomarķējums.

3. To skaitļu pamatā, kuri raksturo ikgadējo pārdošanas apjomu, ir ražotāja cenas, ja ražojums, kam piešķirts ekomarķējums, ir prece. Attiecībā uz pakalpojumiem to pamatā ir to sniegšanas cenas.

4. Ikgadējais maksājums ir 0,15 % no ražojuma ar ekomarķējumu gada pārdošanas apjoma Kopienā.

5. Mazākais ikgadējais maksājums par ražojumu grupu pretendentam ir EUR 500. Lielākais ikgadējais maksājums par ražojumu grupu pretendentam ir EUR 25 000.

6. Ikgadējo maksājumu par pieteikumiem, ko iesniedz mazie un vidējie uzņēmumi, kā arī jaunattīstības valstu ražotāji vai pakalpojumu sniedzēji, samazina par 25 %. Abi samazinājumi ir kumulatīvi.

7. Pretendentiem, kuri reģistrēti EMASun/vai kuriem ir ISO 14001 sertifikāts, ikgadējo maksājumu samazina par 15 %. Šis samazinājums atkarīgs no nosacījuma, ka pretendents skaidri apņemas savā vides politikā nodrošināt savu ekomarķēto ražojumu pilnīgu atbilstību ekomarķējuma kritērijiem visā līguma spēkā esamības laikā un ka viņa apņemšanās ir attiecīgi iekļauta sīki izstrādātos vides aizsardzības mērķos. Pretendenti, kas sertificēti atbilstīgi ISO 14001, katru gadu parāda, kā viņi šo apņemšanos īsteno. Tie, kas reģistrēti EMAS, iesniedz ik gadu verificētas vides deklarācijas eksemplāru.

8. Kompetentās iestādes var piešķirt lielākais 25 % samazinājumus ne vairāk kā trim pretendentiem katrā dalībvalstī, kuru attiecīgajai ražojumu grupai ir piešķirts ekomarķējums.

▼M1

8.a. Kompetentās iestādes maksājumu var samazināt līdz 30 % gadījumos, kad konkrētajam produktam ir piešķirts arī cits ekomarķējums, kas atbilst standartā ISO 14024 noteiktajām vispārīgajām prasībām.

▼B

9. Visi iepriekš minētie samazinājumi ir kumulatīvi un tos piemēro arī mazākajam un lielākajam ikgadējam maksājumam, bet kopā tie nepārsniedz 50 %.

10. Ja par ražojumu starpproduktiem jau piemērots ikgadējais maksājums, tad par ražojumiem jāveic tikai maksājums, kas atbilst ražojumu ikgadējai pārdošanas vērtībai, no kuras atņemta šādu starpproduktu izmaksu vērtība.

3. pants

Maksājumā par pieteikumiem un ikgadējā maksājumā nav iekļautas testēšanas un verifikācijas izmaksas, kas varētu rasties saistībā ar ražojumiem, par kuriem iesniedz pieteikumus. Testēšanas un verifikācijas izmaksas sedz pretendenti.

4. pants

Līgumus par ekomarķējuma izmantošanu, kas noslēgti pirms šā lēmuma stāšanās spēkā, pēc licenciāta pieprasījuma var grozīt, lai ņemtu vērā šā lēmuma noteikumus.

5. pants

ES ekomarķējuma ražojumu grupu pieņemšana vai pārskatīšana Kopienas līmenī saskaņā ar Regulas (EK) 1980/2000 6. pantā noteikto procedūru var būt par cēloni grozījumiem šā lēmuma piemērošanā, nosakot izmaksas un maksājumus par konkrēto ražojumu grupu. Šādi grozījumi būtu skaidri jāparedz lēmumā, ar ko nosaka ekoloģiskos kritērijus attiecīgai konkrētai ražojumu grupai.

6. pants

Ar šo atceļ Komisijas 1993. gada 13. maija Lēmumu 93/326/EEK, ar ko nosaka orientējošas pamatnostādnes izmaksu un maksājumu noteikšanai saistībā ar Kopienas ekomarķējumu ( 3 ).

7. pants

Komisija var divu gadu laikā pārskatīt un novērtēt šā lēmuma īstenošanu un ierosināt to attiecīgā gadījumā koriģēt.

8. pants

Šis lēmums ir adresēts dalībvalstīm.